|  |
| --- |
| **O B R A Z A C**sudjelovanja javnosti u internetskom savjetovanju o Nacrtu prijedloga Statutarne odluke o izmjenama Statuta Grada Svetog Ivana Zeline |
| Naziv nacrta odluke ili drugog općeg akta o kojem se provodi savjetovanje | Nacrt prijedloga Statutarne odluke o izmjenama Statuta Grada Svetog Ivana Zeline |
| Naziv tijela nadležnog za izradu nacrta | Upravni odjel za poslove Gradskog vijeća i Gradonačelnika |
| Obrazloženje razloga i ciljeva koji se žele postići donošenjem akta | Mjesni odbori, kao oblik neposrednog sudjelovanja građana u odlučivanju o lokalnim poslovima od neposrednog i svakodnevnog utjecaja na život i rad građana, osnivaju se statutom, a mogu se osnovati za jedno naselje, više međusobno povezanih manjih naselja ili za dio većeg naselja, odnosno grada koji u odnosu na ostale dijelove čini zasebnu razgraničenu cjelinu (dio naselja).Osnovna pitanja o mjesnoj samoupravi uređena su u glavi VII. MJESNA SAMOUPRAVA, člancima 57. do 66. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak, 123/17, 98/19 i 144/20), a dalje u razrađena u glavi MJESNA SAMOUPRAVA, člancima 67. do 83. Statuta Grada Svetog Ivana Zeline, („Zelinske novine”, br. 07/21).Većina Vijeća mjesnih odbora u gradu Svetom Ivanu Zelini nakon provođenja izbora za Vijeća mjesnih odbora (2010. i 2016. godine) osim konstituirajućih, nisu održala niti jednu sjednicu, niti su donijela programe rada mjesnog odbora, pravila mjesnog odbora, poslovnik o svom radu, financijski plan i godišnji obračun.Nadalje, interes građana za kandidiranje na izborima za članove Vijeća mjesnih odbora je u padu, a izlaznost birača je izrazito mala.Ono što je izuzetno značajno, jeste činjenica da ne postoji u zakonskom uređenju posebna nadležnost mjesnih odbora i njihovih tijela za obavljanje poslova iz samoupravnog (mjesnog) djelokruga, već je ostavljena mogućnost da se statutom grada mjesnom odboru povjeri obavljanje pojedinih poslova iz samoupravnog djelokruga grada, koja su od neposrednog i svakodnevnog utjecaja na život i rad građana na području mjesnog odbora, te se sredstva za obavljanje takvih poslova moraju osigurati u proračunu grada Svetog Ivana Zeline.Dodatni razlog za donošenje predloženih izmjena Statuta Grada Svetog Ivana Zeline leži u činjenici da bi se svake četvrte godine trebali održati izbori za članove Vijeća mjesnih odbora, a čiji troškovi se penju do iznosa od 50.000 eura, što nisu zanemariva sredstva, te bi se ista mogla utrošiti na konkretne manje komunalne zahvate u gradu.Također, uočeno je da dugi niz godina, bez obzira na postojanje mjesnih odbora, građani svoje probleme, a koji su u nadležnosti grada, rješavaju putem gradskih vijećnika, osobnim dolaskom i kontaktom s gradonačelnikom te na druge slične načine.Isto tako, nove tehnologije i informatizacija omogućuju direktnu komunikaciju između Grada i zainteresiranih građana, koji na ovaj način mogu puno brže i jednostavnije bez posrednika iskazivati potrebe svoje lokalne zajednice.Iz svega navedenog nameće se zaključak da mjesna samouprava na području grada Svetog Ivana Zeline ne ispunjava svoju ulogu u društvenoj zajednici, te se predlaže da se, obzirom na veličinu grada, ista ukine. |
| Razdoblje trajanja savjetovanja | od 25.10. do 25.11.2023. |
| Ime/naziv sudionika/ce savjetovanja (pojedinac, udruga, ustanova isli.)koji/a daje svoje mišljenje ili primjedbe na nacrt akta |  |
| Tematsko područje i brojnost korisnika koje predstavljate, odnosno interes koji zastupate |  |
| Načelne primjedbe i prijedlozi na predloženi nacrtakta s obrazloženjem |  |
| Primjedbe i prijedlozi na pojedine članke nacrtaprijedloga akta s obrazloženjem |  |
| Ime i prezime osobe koja je sastavljala primjedbe i komentare ili osobe ovlaštene za zastupanje udruge, ustanove ili sl. |  |
| Kontakti | E-mail:Telefon: |
| **U skladu s odredbama Opće uredbe o zaštiti podataka dajem privolu Gradu Svetom Ivanu Zelini za prikupljanje i obradu mojih osobnih podataka (ime, prezime, broj telefona, email), za potrebe provođenja savjetovanja s javnošću pri donošenju općeg akta Grada Svetog Ivana Zeline. Osim svrhe za koju je dana privola, prikupljeni osobni podaci neće se koristiti u druge svrhe.****Potvrđujem da sam upoznat da imam pravo odustat od dane privole i zatražiti prestanak daljnje obrade osobnih podataka. Ispravak ili obavijest o odustajanju od dane privole dostaviti u pisanom obliku na** **dragutin.mahnet@zelina.hr** |
| Datum dostavljanja obrasca |  |
| Jeste li suglasni da se ovaj obrazac, s imenom/nazivom sudionika/ce savjetovanja, objavi na internetskim stranicama Grada Svetog Ivana Zeline? | DA | NE |

NAPOMENE:

Popunjeni obrazac dostaviti na adresu elektroničke pošte: savjetovanje@zelina.hr zaključno do 25.11.2023.

Po završetku savjetovanja, sve pristigle primjedbe/prijedlozi bit će javno dostupni na internetskoj stranici Grada Svetog Ivana Zeline. Ukoliko ne želite da Vaši osobni podaci (ime i prezime) budu javno objavljeni, molimo da to jasno istaknete pri slanju obrasca.

Anonimni, uvredljivi i irelevantni komentari neće se objaviti.

Po isteku roka za dostavu primjedbi/prijedloga izradit će se i objaviti Izvješće o savjetovanju s javnošću, koje sadrži zaprimljene primjedbe i prijedloge te očitovanja s razlozima za neprihvaćanje pojedinih primjedbi i prijedloga. Izvješće će se objaviti na službenim Internet stranicama Grada Svetog Ivana Zeline www.zelina.hr.